KUDOTUT KUVAT Näyttely tekstiilitaiteilija Ellen Alakannon elämästä ja taiteesta 19.5.—7.10.2018
Näyttely on koottu Etelä-Pohjanmaan maakuntamuseon Ellen Alakanto -kokoelmasta ja sitä on täydennetty lainaesinein. Tekstiilitaiteilija Ellen Alakannon syntymästä tulee vuoden 2018 heinäkuussa kuluneeksi sata vuotta. Ellen Alakanto (1918—1971) oli eteläpohjalainen tekstiilitaiteilija, jonka tuotanto oli monipuolista ja idearikasta. Taiteilija hallitsi perinteiset kudontatekniikat erinomaisesti, kehitti uusia kudontatapoja ja toteutti töissään erilaisia materiaalikokeiluja. Etelä-Pohjanmaalla Ellen Alakanto tunnettiin alkuun erityisesti kirkkotekstiilien tekijänä. Hän suunnitteli ja valmisti kirkkotekstiilejä vuodesta 1955 vuoteen 1970. Ellen Alakanto valmisti myös Alvar Aallon suunnittelemat Lakeuden ristin kirkkotekstiilit. Alakanto syntyi Jalasjärvellä, josta perhe muutti Kauhajoelle Alakannon ollessa pieni. Alakanto opiskeli kudontaa Kotiteollisuusopisto Fredrika Wetterhoffin työkoulussa sekä Ateneumissa Taideteollisessa korkeakoulussa. Hän muutti Seinäjoelle vuonna 1957. Seinäjokisille Alakannon koti Rajakatu 40:ssä oli tuttu vähintäänkin lehtikuvista, joissa sen sisustusta esiteltiin. Taiteilija oli muun muassa kutonut olohuoneensa tapetin tuohesta. Kotia kutsuttiin kahvimyllyksi sen ulkomuodon vuoksi. Rakennuksen kellarissa sijaitsi Alakannon lankavärjäämö ja yläkerrassa kutomo. Taidetekstiilien saralla Ellen Alakanto tunnettiin erityisesti kuultokudoksistaan ja sen tekniikan kehittämisestä. Tervetuloa näyttelyyn!
Ellen Alakanto (1918-1971) was a South Ostrobothnian textile artist whose production was varied and rich. She dominated traditional weaving techniques and developed new ways with a variety of material experiments. Welcome to the exhibition!
Etelä-Pohjanmaan museoon avautuva Kudotut kuvat -näyttely esittelee tekstiilitaiteilija Ellen Alakannon (1918—1971) tuotantoa sekä avaa hänen elämänsä vaiheita.
Life and art of textile artist Ellen Alakanto. Exhibition in the Provincial Museum of South Ostrobothnia.
Kivinavetta, Törnäväntie 23, 60200 Seinäjoki
3€/2€, alle 18-vuotiaat ilmaiseksi Keskiviikkoisin ilmainen sisäänpääsy
Kaisu Häkkänen: Outness, muilla alueilla
Häkkänen tekee valokuvia ja käyttää työvälineenään neulanreikäkameraa. Häkkänen asuu ja työskentelee tällä hetkellä Ruokolahdella Itä-Suomessa. Kaisu Häkkänen opiskeli kuvataiteilijaksi Academie Minervassa Hollannissa. Häkkänen käsittelee usein ulkopuolisuuden ja reunalla olemisen kokemuksia ja näiden kokemusten vaikutusta ihmisten identiteettiin. Kuvillani haluan esittää kysymyksiä läsnäolosta ja yhteydestä toisiin. Neulanreikäkameralla pitkään valotetun kuvan tapahtumattomuus kertoo luontevasti ulkopuolisuudesta ilman, että minun tarvitsisi tehdä ulkopuolisesta subjektista ulkopuolisuuden objektia. Avoinna ke 11-19, to 11-17, pe 11-16, la-su 12-16
Neulanreikäkameralla kuvattuja pigmenttivedoksia
Otamme vastaan ennakkoilmoittautumisia, mutta voit myös vain saapua paikalle. Ilmoittautuminen on sitova ja sen voi perua maksutta viimeistään 2 vuorokautta ennen tapahtumaa. Sen jälkeen peruneilta veloitetaan tuntimaksun hinta kokonaisuudessaan. Ilmoittautua voit puhelimitse asiakaspalveluumme p. 045 265 5645 sen aukioloaikoina, eli arkisin klo 15-19 sekä lisäksi keskiviikkoisin klo 8-12. Voit ilmoittautua myös sähköpostitse seinajoki@ladyline.fi, mutta huomioithan että ilmoittautuminen on sitova vasta vahvistusviestin saadessasi. :) Sähköpostilla ilmoittautuessasi ilmoitathan samalla puhelinnumerosi mahdollista yhteydenottoamme varten. Toivomme jokaiselta henkilökohtaista ilmoittautumista, mutta mikäli ilmoitat samalla ystäväsi, lähetäthän myös hänen sähköpostiosoitteen sekä puhelinnumeron.
Tervetuloa ihanaan Ilmajoogaan LadyLinelle lauantaina 6.10. klo 11.30 alkaen. ♥ Ilmajoogatunnin kesto on 45 min ja järjestämme päivän aikana yhteensä neljä tuntia. Tunnit ohjataan tasatunnein, klo 12.00, 13.00, 14.00 sekä 15.00. Yhden tunnin hinta on päivän aikana vain 4 €. Maksu paikan päällä ennen tuntia. Meillä käy käteinen, pankki- ja luottokortti sekä liikuntarahat. Huom, hinta on sama myös sopimusasiakkaille näistä ylimääräisistä tunneista. Otamme vastaan ennakkoilmoittautumisia, mutta voit myös vain saapua paikalle. Ilmoittautuminen on sitova ja sen voi perua maksutta viimeistään 2 vuorokautta ennen tapahtumaa. Sen jälkeen peruneilta veloitetaan tuntimaksun hinta kokonaisuudessaan. Ilmoittautua voit puhelimitse asiakaspalveluumme p. 045 265 5645 sen aukioloaikoina, eli arkisin klo 15-19 sekä lisäksi keskiviikkoisin klo 8-12. Voit ilmoittautua myös sähköpostitse seinajoki@ladyline.fi, mutta huomioithan että ilmoittautuminen on sitova vasta vahvistusviestin saadessasi. :) Sähköpostilla ilmoittautuessasi ilmoitathan samalla puhelinnumerosi mahdollista yhteydenottoamme varten. Toivomme jokaiselta henkilökohtaista ilmoittautumista, mutta mikäli ilmoitat samalla ystäväsi, lähetäthän myös hänen sähköpostiosoitteen sekä puhelinnumeron. Päivä on tarkoitettu yksityishenkilöille, ei ryhmille. Ikäraja 15 vuotta. Tule tunnille puhtaissa vaatteissa, mieluiten suihkun jälkeen. - kyynärpäät peittävä paita - polvitaipeiden yli ulottuvat housut - puhtaat sukat Ota pois terävät korut, kellot ja silmälasit sekä varmista, että vaatteissasi ei ole vetoketjuja. Sido pitkät hiukset kiinni. Lämpimästi tervetuloa! ♥
Tervetuloa kokemaan ihana Ilmajooga LadyLinelle lauantaina 6.10. ♥
Nyt ensi kertaa suomeksi nähtävä tanskalaisnäytelmä kuvaa sitä, mitä ystävän eteen on valmis tekemään. Susanna on vahva oman tiensä kulkija: menestynyt, hauska, elämässään pitkälle päässyt toimittaja. Eronnut ja lapseton nainen osaa nauttia vapaudestaan, työstään ja rakkaiden ystäviensä seurasta. Mutta edessä on ylittämätön este. Susanna joutuu kohtaamaan oman heikkoutensa sairastuessaan Alzheimerin tautiin vain vähän yli viisikymppisenä. Kun näppäimistö ei enää tottele ja keittiö vaihtelee paikkaa, on ystävien aika tulla hätiin. Rooleissa: Liisu Aurasmaa, Maria Pere, Mari Pöytälaakso ja Mia Vuorela
Lempeä draama naisten välisestä, kaiken kestävästä ystävyydestä.
50-luvun Lontooseen sijoittuva tarina vähemmän välkystä rikolliskoplasta. Iäkäs leskirouva tarjoaa vuokralle huteran talonsa ullakkohuoneistoa. Kämppä sopii enemmän kuin hyvin suurryöstöä suunnittelevan konnakvintetin tarpeisiin. Kaikki menee putkeen, kunnes rouva pääsee perille miesten todellisista puuhista ja hulvaton pudotuspeli alkaa. Miten vaikeaa vanhan mummelin kolkkaaminen muka voi olla? Oman mausteensa soppaan tuovat sairas papukaija, virttyneet jousisoittimet sekä Juho Lindströmin nerokas lavastus. Rooleissa: Sari Jokelin, Heikki Vainionpää, Esa Ahonen, Pekka Hänninen, Jani Johansson, Jukka Puronlahti ja Jari Jaakonaho
Etelä-Pohjanmaan musiikkiopiston oppilaat esiintyvät. Iltaan teidät saattelevat kitarasävelin opettaja Sam Sieväsen oppilaat.
Peliyrittäjyystapahtuma - rahoitus, sopimusasiat, julkaisija ja markkinointi
Ohjelma Eeva Jussila / Into Seinäjoki - Liikeideat lentoon Sepeli ry - "Alkuun apurahoilla ja avustuksilla" Tekes / Antti Salminen - Tekesin rahoitusmahdollisuudet Valtteri Pihlajamäki / Skånerbotten TAUKO, noin 14.45 - 15.30 Astalo Games - "Julkaisijan etsiminen indie-pelille" Jussi Loukiainen / Platonic Partnership / IGDA Vaasa / Muova - Case Platonic/Lydia ja peliyrityksen perustamiskuviot Tommi Niemi / Sepeli ry - "Älkää riidelkö vaan sopikaa" Aulassa minimessut klo 12.30 lähtien : - SeAMK - VR-labra - Valakia Interactive Oy - Maximies - Lisätyn todellisuuden hiekkalaatikko
Onko sinulla peli-idea, mutta osaava tekijä puuttuu? Oletko pelaaja, haaveissa peliyrittäjyys? Mitä peliprojektissa tapahtuu? Tule kuulolle ja kohtaamaan!
Pekka Elomaan luento Paha maisema -valokuvanäyttelyn taustoista
Luento Suojeluskunta ja Lotta Svärd -museon alasalissa. Mahdollisuus tutustua myös itse näyttelyyn museon piharakennuksessa. Vuoden 1918 sisällissodan teloituspikat ja haudat ovat "muistin paikkoja". Ne ovat paikkoja, joissa traumaattisia tapahtumia on joko muisteltu tai pyritty aktiivisesti unohtamaan. Väkivalta jättää aina jälkeensä trauman, jonka käsittelyyn liittyvässä surutyössä paikoilla on oma tärkeä merkityksensä. Kansalaissodasta on satoja näyviä muistomerkkejä ympäri Suomea, mutta myös maisemia, joista sodan ja kuoleman merkit ovat kadonneet. On vain tieto paikan synkästä historiasta. Näitä merkityksillä ladattuja maisemia Pekka Elomaa on kuvannut eri puolilla Suomea.
Valokuvaaja Pekka Elomaa kertoo Paha maisema -näyttelyn taustoista
Suojeluskunta ja Lotta Svärd -museo, alasali
Ei ennakkoilmoittautumista. Tiedustelut 040-7428812/Tuula tai 0400-566852/Kaitsu
Fuskun ja Hitaan Valssin perusteet kolmena maanantaina (24.9., 1.10. ja 8.10.) klo 18.15 -21.00 Härmän Kylpylässä. Ohjaajina Tuula Nummela ja Kai Tamminen. Tervetuloa oppimaan kanssamme mukavassa seurassa! www.tanssiaskeleet.fi
Tapahtumaviikonloppu Suomen sisällissodasta
Seinäjoen tuleva kulttuurikeskus Kalevan Navetta avaa ovensa yleisölle pe 28.9. - su 30.9.2018, kun Suomen sisällissotaa käsittelevä poikkitaiteellinen Satavuotias yö -tapahtuma ottaa ainutlaatuisen miljöön haltuunsa kolmeksi päiväksi. Esillä on valokuvaaja Hanna Koikkalaisen soiva valokuvanäyttely ”Satavuotias yö”. Näyttelyn keskiössä ovat sisällissodan kokemuksellisuus, vaietut tunteet, unohdetut yksityiskohdat, pusikoituneet joukkohaudat, aikalaiskuvien katseet ja arkiset muistot. Näyttelyssä on esillä arkistokuvia ja esineitä sekä uusia kuvia tapahtumapaikoilta vuoden 1918 Suomessa, myös Seinäjoelta. Mukana on myös syyskuun aikana Suojeluskunta ja Lotta Svärd -museossa olleen Seinäjoen vankileiri -näyttelyn materiaalia. Näyttelyn äänimaisemasta vastaa Pekko Käppi. Avajaistapahtumaa vietetään lauantaina 29.9. klo 14.00 alkaen (kesto n. 2 tuntia). Näyttelyn avaa eduskunnan puhemies Paula Risikko. Avajaisia jatkaa Punavalkoisia lauluja -työryhmän draamallinen konsertti. Helmi Camus, Minna Koskenlahti, Tero Pajunen ja Iida Savolainen esittävät lauluja vuoden 1918 sisällissodan ajoilta sekä punaisten että valkoisten puolelta. Draamakasvattaja Venla Korja ja Etelä-Pohjanmaan opiston teatterilinjalaiset esittävät sisällissodan aikaisia kirjeitä valkoisten ja punaisten puolelta. Myös Seinäjoen vankileirin vaietut kirjeet saavat äänen. Sunnuntaina 30.9. klo 14.00 alkaen (kesto n. 2 tuntia) näyttelyyn saapuu puhumaan sisällissodan muistitietoa ja kerrontaa tutkinut dosentti Ulla-Maija Peltonen aiheenaan: "Muistamisen moraalista ja välttämättömyydestä. Sisällissodan todellisuus on kadonnut, mutta jäljelle on jäänyt menneestä kertominen tai unohtaminen ja vaikeneminen." Puheen jälkeen luvassa on keskustelua. Seinäjoen vankileirin vasta löydetyt ainutlaatuiset aineistot osoittavat uuden tiedon äärelle. Mitä seuraavaksi? Millaisista asioista vaietaan ja mitä arkistolöytö voi tuoda lisää alueen tarinaan? Puhe- ja keskustelutilaisuuden jälkeen konsertoi jouhikkovelho Pekko Käppi. Konserttikokonaisuus “Heikompia meistä lyödään” on inspiroitunut sisällissodan arkistoista ja syntyi osana Satavuotias yö - tapahtuman taustalla olevaa hanketta. Näyttelyssä on koko viikonlopun ajan kuunneltavissa radioteos "Satavuotias yö", jonka ovat käsikirjoittaneet ja ohjanneet Heta Kaisto ja Katja Lautamatti. Teoksessa julkaistaan ensimmäistä kertaa SKS:n nuorten edistysmielisten folkloristien 60-70 -luvuilla tehdyn laajan muistitietokeruun haastatteluja, erityisesti punaisten muistoja. Satavuotias yö -tapahtumaviikonloppu toteutetaan yhteistyössä Seinäjoen taidehallin kanssa. Taidehalli muuttaa Kalevan Navettaan sen valmistuttua. Tapahtumaviikonloppu antaa yleisölle mahdollisuuden kurkistaa tiloihin purku- ja remonttitöiden lomassa. Samalla Seinäjoen taidehalli esittelee tulevia suunnitelmiaan ja kysyy, millaista ohjelmistoa yleisö haluaisi nähdä uudessa kulttuuritalossa. Vanha navetta tarjoaa mielenkiintoisen viitekehyksen maaseutua käsittelevälle nykytaideohjelmalle. Visiona on luoda valtakunnallisesti kiinnostava ja Seinäjoen kulttuuriprofiilia uudistava poikkitaiteellinen, matalan kynnyksen kulttuuritalo. Pyydämme ystävällisesti huomioimaan, että näyttelytila ja tapahtumapaikka on rakennustyömaa ja sijaitsee kolmannessa kerroksessa. Sinne ei ole tapahtumaviikonlopun aikana esteetöntä kulkua. Näyttelyyn ja oheistapahtumiin on vapaa pääsy ja muusikoita voi halutessaan tukea vapaaehtoisella musiikkimaksulla.
Hysteeriset oireet: Suomen sisällissodan ylimääräiset liuskat -hanke ja Seinäjoen taidehalli
Liput ovelta 10 / 7e. Halvempi hinta opiskelijat, eläkeläiset, työttömät
Vibrafonisti Arttu Takalon johtama kvartetti avaa Jazzliiton syyskauden laajalla Suomen-kiertueellaan. Yhtyeen konserttikiertue päättyy Seinäjoelle su 30.9. Genrerajoista piittaamattomana visionäärinä tunnettu vibrafonisti ja säveltäjä Arttu Takalo vie L'Alliance Takalo -yhtyeensä Suomen Jazzliiton järjestämälle Suomen-kiertueelle. Takalon rinnalla erilaisten tyylien välillä pujottelevassa yhtyeessä soittavat jazzhuiput basisti Ville Herrala ja rumpali Ville Pynssi sekä harmonikkataituri Niko Kumpuvaara. Kymmenellä paikkakunnalla vieraileva kiertue pysähtyy muun muassa Oulussa, Iisalmessa ja Seinäjoella. L'Alliance Takalo perustettiin vuonna 2015 esittämään musiikkia mittavan levytysuran tehneen vibrafonisti-säveltäjän aikaisemmilta soololevyiltä. Rockadillo Recordsin syyskuussa 2017 julkaisemalla, yhtyeen nimeä kantavalla albumilla musiikki oli kuitenkin jo tätä kokoonpanoa ajatellen tehtyä – aikaisempia levyjä akustisempaa ja hienovaraisesti modernin jazzin kanssa flirttailevaa. Mm. pariisilaisesta bistrotunnelmasta ammentava L'Alliance Takalo sisältää säveltäjänsä mukaan "eurooppalaisia, piiloromanttisia ja lähes kulturelleja sävyjä". Elokuvamaisten melodioiden ja koskettavien sovitusten mestarin kokoama allianssi tulkitsee tunnelmia kuin pieni kamariorkesteri, herkällä korvalla toinen toistaan kuunnellen ja ympäristöään aistien. Arttu Takalo (s. 1971) on kouvolalaislähtöinen vibrafonisti ja säveltäjä, joka nousi 1990-luvulla suomalaisen musiikkimaailman tietoisuuteen fantasiajazz-yhtye XL:n toisena voimahahmona kitaristi Jarmo Saaren rinnalla. Takalon mittavaan uraan on omien yhtyeiden ja sooloprojektien lisäksi mahtunut soittopestejä esimerkiksi rumpali Markus Ketolan ja laulaja Mia Simanaisen yhtyeissä. Monipuolisen musiikintekijän kädenjälki kuuluu myös sellaisten rock- ja pop-maailman suurten nimien kuten Mikko Kuustosen, Samuli Edelmannin ja Ismo Alangon albumeilla, joilla vibrafonisti esiintyy sovittajan ominaisuudessa. Takalo on myös ehtinyt säveltää omaa musiikkiaan monipuolisesti erilaisille kokoonpanoille aina kamariorkestereista big bandeihin. Ensimmäisen teoksensa sinfoniaorkesterille vibrafonisti kirjoitti jo vuonna 1997, ja vuonna 2004 Helsingin kaupunginorkesteri kantaesitti Takalon Jukka Perkolle säveltämän saksofonikonserton. Arttu Takalo, vibrafoni / Niko Kumpuvaara, harmonikka / Ville Herrala, basso / Ville Pynssi, rummut
L'Alliance Takalo esiintyy Seinäjoella 30.9 Suomen Jazzliiton kiertueella
Liput 23 €/20 €, ennakkomyynti Etelä-Pohjanmaan musiikkiopisto
Kulttuuriperintöä tangon askelin - kulttuuriperintöseminaari
Vuosi 2018 on nimetty koko Euroopan yhteiseksi kulttuuriperintövuodeksi. Sen aikana erilaiset alueelliset ja paikalliset toimijat toteuttavat kulttuuriperintöään esiin nostavia projekteja, tapahtumia, aloitteita ja kampanjoita ympäri Eurooppaa. Etelä-Pohjanmaalla Etelä-Pohjanmaan liitto ja kulttuuriperinnön piirissä työskentelevät tahot järjestävät yhteistyössä kulttuuriperintötapahtuman 26.–27.10.2018. Ohjelmaan sisältyy kulttuuriperintöseminaari, elävän perinnön tango-konsertti ja retki mielenkiintoisiin maakunnan rakennusperintökohteisiin. Seminaarin yhteydessä on myös messutapahtuma, jossa on luvassa työpajoja ja eri kulttuuriperintötoimijat voivat esitellä toimintaansa. Tapahtuman avulla halutaan tuoda laajasti esille maakuntamme kulttuuriperintöä sekä aineellista että aineetonta eli elävää perinnettä. Esiin nousevat muun muassa eteläpohjalainen maisema, rakennettu ympäristö, esihistoria, murre, musiikki, tango, pääsiäiskokot, kotiseututyö, tutkimus, paini ja pesäpallo sekä ruoka. Kulttuuriperintöä tangon askelin – kulttuuriperintöseminaari 8.30-9.00 Kahvitarjoilu 9.00-16 Puheenvuorot: Elävä aineeton kulttuuriperintö ja Unescon sopimus Erikoisasiantuntija Leena Marsio, Museovirasto Maiseman monet viestit Intendentti Satu Mikkonen-Hirvonen, Museovirasto Alvar Aallon humaani arkkitehtuuri osana maailman modernia kulttuuriperintöä Toimitusjohtaja Tommi Lindh, Alvar Aalto -säätiö Maisemat ja muistot – kotiseutu koettuna Tutkimusjohtaja Sulevi Riukulehto, Helsingin yliopisto Ruralia-instituutti Kulttuuriympäristöt Etelä-Pohjanmaalla Rakennustutkija Sirkka-Liisa Sihvonen, Etelä-Pohjanmaan maakuntamuseo Pohjalainen rakennusperintö ry – tietoa, taitoa ja yhteistyötä Meillä ja meidän krannis – pohjalaista rakennusperintöä Seinäjoella ja Ilmajoella Puheenjohtaja Riitta Jaakkola, Pohjalainen rakennusperintö ry Pääsiäiskokot eli –valakiat – kylien ja yhdistysten elävää perintöä Museotoimenjohtaja Susanna Tyrväinen, Etelä-Pohjanmaan maakuntamuseo Suomalainen tango – tanssilavoilta maailmalle! Laulaja, Tangokuningas 2013 Kyösti Mäkimattila FINCH-hanke Projektikoordinaattori Eliza Kraatari, Etelä-Pohjanmaan liitto Puheenvuorojen lomassa: kansanmusiikkia, murretta, painia ja pesäpalloa ja lounas- ja kahvitauoilla aulassa messut, jossa mm. esittelyjä, tangon pikakurssi, työpajoja. ”Kulttuuriperintö koostuu mm. esineellisestä, aineettomasta ja arkeologisesta kulttuuriperinnöstä sekä rakennetusta kulttuuriympäristöstä. Kulttuuriperintö syntyy ja muovautuu ihmisten välisessä arkisessa kanssakäymisessä. Se näkyy arvoissa, uskomuksissa ja tavoissa toimia.” Tapahtumaa ovat järjestämässä Etelä-Pohjanmaan liiton kanssa Etelä-Pohjanmaan maakuntamuseo, Pohjalainen rakennusperintö ry ja Suomalaisen tangon Satumaa ry sekä muut kulttuuriperinnön alalla toimivat järjestöt. Etelä-Pohjanmaan Euroopan kulttuuriperintövuoden tapahtumaan sisältyvät seminaarin lisäksi: Kauas pilvet karkaavat – Mestari ja kisällit Pe 26.10.2018 klo 19 Seinäjoki-sali, Seinäjoki Tangokonsertti, esiintyjinä Markus Allan ja tangonuoret: Elli-Noora Janhonen, Joonas-Ville Hietaniemi, Tytti Pihlajamäki, Charlotta Saari, Tenho Zitron, Tuulikki Kuuskeri, Markus Kinnunen ja Emilia Vahasalo. Säestäjänä Rami Loukolan orkesteri. Meillä ja meirän krannis – opastettu retki Lakeuden rakennusperintöön La 27.10.2018 klo 9-15 Lähtö klo 9.00 Seinäjoki, keskusta (Ala-Kuljunkatu 2, Lakeuden Ristin edusta) Tutustumiskohteina Joupin Vanha Tupa, Alajoen jokivarsi, Yli-Laurosela, Rinta-Röyskö ja Lakeuden Luontopalvelut sekä Seinäjoen pääkirjaston uudisrakennus Apila. Kohteissa ja bussissa opastukset, joissa kerrotaan talojen ja lakeusmaiseman tarinaa ja historiaa. Joupissa juodaan aamukahvit, Yli-Lauroselassa nautitaan virvokkeita ja Rinta-Röyskössä syödään lounas. Retken hinta 25 €, sisältää matkan, opastukset, pääsymaksut, aamukahvin, lounaan ja virvokkeita. Maksu maksetaan ennakkoon Pohjalainen rakennusperintö ry:n tilille FI91 4928 0010 0428 78. Ilmoittautumiset 22.10.2018 mennessä osoitteessa epkalenteri.fi. Matka tehdään kahdella bussille ja matkalle pääsee mukaan 100 ensiksi ilmoittautunutta.
Euroopan kulttuuriperintövuoden 2018 tapahtuma Etelä-Pohjanmaalla. Seminaarissa puheenvuoroja kulttuuriperinnöstä, musiikkia, murretta, työpajoja, esittelyjä.
Frami B, auditorio 2, Kampusranta 9 Seinäjoki